b'\n_START_ARTICLE_\nBell X-22\n_START_PARAGRAPH_\nBell X-22 je bilo ameri\xc5\xa1ko preskusno letalo za navpi\xc4\x8dno vzletanje (V/STOL) s \xc5\xa1tirimi cevnimi ventilatorji. Vzletalo je tako, da so se vijaki usmerili navzgor, ali na kratkih stezah z ohi\xc5\xa1ji vijakov nagnjenimi pribli\xc5\xbeno 45\xc2\xb0. Poleg tega naj bi X-22 zagotavljalo bolj\xc5\xa1e sposobnosti navpi\xc4\x8dnega vzletanja transpornih letal kakor na primer predhodni X-18 ali kasnej\xc5\xa1i XV-15. Druga zahteva tega preskusnega letala je bila, da mora biti hitrost pri vodoravnem letu 525 km/h.\n_START_SECTION_\nPregled\n_START_PARAGRAPH_\nTrokrake vijake so namestili na \xc5\xa1tiri krila in, da bi delovali so\xc4\x8dasno, so imeli sistem medsebojne radijske povezave. Sistem je bil povezan s \xc5\xa1tirimi plinskimi turbinami, ki so bile same pri\xc4\x8dvr\xc5\xa1\xc4\x8dene paroma na zadnja krila. Vodenje letala so dosegli z nagibanjem lopatic v zdru\xc5\xbeno z nadzornimi povr\xc5\xa1inami (vi\xc5\xa1insko krmilo in  zakrilca), ki so se nahajale v potisnem toku vijakov.\n_START_SECTION_\nZasnova in razvoj letala\n_START_PARAGRAPH_\nLeta 1964 je Vojna mornarica ZDA naro\xc4\x8dila prototip, ki je imel Bellovo doma\xc4\x8do oznako Model D2127, in ga ozna\xc4\x8dila z X-22. Prototip letala (#1 1520) je prvi\xc4\x8d vzletel 17. marca 1966. Zaradi zmanj\xc5\xa1anega vzdr\xc5\xbeevanja se je prototipno letalo 8. avgusta 1966 uni\xc4\x8dilo. Drugi prototip (#2 1521) je prvi\xc4\x8d vzletel 26. avgusta 1967. Pred tem so mu izbolj\xc5\xa1ali nadzor letenja in sistem stabilizacije, kar je izbolj\xc5\xa1alo letalne sposobnosti. \xc4\x8ceprav se je letalo pokazalo za najbolj\xc5\xa1e letalo svoje vrste, so program ukinili. Zahtevane hitrosti ni nikoli doseglo. Najve\xc4\x8dja hitrost je bila 509 km/h. Zadnji\xc4\x8d je drugi prototip poletel leta 1988. Trenutno je zra\xc4\x8dno plovilo razstavljeno v muzeju v New Yorku._NEWLINE_\xc4\x8ceprav so se cevni ventilatorski vijaki izkazali za uporabne, jih nikoli ve\xc4\x8d niso uporabili v kak\xc5\xa1nem ameri\xc5\xa1kem voja\xc5\xa1kem letalu.'